‎(ผลงานซีรีส์จาก NETFLIX)
‎บอกไปเลยเด็กคนนี้เกิดมาเพื่อรัก
‎บอกไปเลยหัวใจดวงนี้ไม่อยู่นิ่งเพื่อใคร
‎เป็นคนเดิมไม่เคยเปลี่ยนเพื่อสิ่งใด
‎เป็นสิ่งเดียวที่ฉันรู้ ‎ไม่เคยเรียนมากกว่านั้น
‎แม่หาว่าฉันเป็นตัวอันตราย
‎บอกว่าฉันจะจบเห่ลงสักวัน
‎เพราะหญิงทุกคนที่รักฉัน
‎ฉันกลับผลักไสทุกคนไป
‎นี่คือชีวิตจริง
‎ชีวิตจริง
‎แม่บอกว่านี่คือชีวิตจริง
‎ชีวิตจริง
‎ชีวิตจริง ชีวิตจริง ชีวิตจริง
‎น้อยคนจะขึ้นสวรรค์ได้
‎สำหรับฉันนั้นสายเกินไป
‎อย่าเสียน้ำตาอันมีค่าให้กับฉัน
‎ฉันไม่คู่ควรความเสียใจนั้น
‎ปล่อยฉันไปให้อยู่คนเดียวเสียดีกว่า
‎นี่สิชีวิตจริง
‎ชีวิตจริง
‎แม่บอกว่านี่คือชีวิตจริง
‎ชีวิตจริง
‎ชีวิตจริง ชีวิตจริง ชีวิตจริง
‎ว่างเล่นมาริโอคาร์ตกันไหม
‎เออ นายแพ้ยับแน่
‎ไม่มีวันซะล่ะ
‎เอาละ แบร์รี่ เตะให้ลอยเลย
‎(ดานเต้)
‎ใส่แรงให้เต็มเท้า ตั้งใจหน่อย
‎มันต้องอย่างนี้
‎เจ๋งมาก
‎แบร์รี่
‎เตะสวย
‎เอาละทุกคน ตื่นได้
‎ตื่นแล้วตั้งใจเล่นสักห้านาที
‎แล้วเราค่อยพักกัน
‎ดีมาก
‎ถ้านายขยันแบบนี้
‎เดี๋ยวได้มีคนมาแย่งตัวนายไปแน่
‎ตำรวจแอลเอเชื่อในการให้โอกาสคนด้วยเหรอ
‎พัศดีก็ใส่แหวนแบบเดียวกัน
‎มันนานมากแล้ว
‎ว่าแล้วก็มาพอดี พัศดีคนใหม่ของผม
‎คงไม่เชื่อว่าผมอยู่จนหมดวัน
‎ไม่ก็...
‎เธออาจจะมาดูอย่างอื่นก็ได้
‎เราเสร็จงานรึยัง
‎เออ ไปได้แล้ว
‎เจอกันวันจันทร์
‎(อยู่ไหน)
‎มาหาโมเสสเหรอ
‎เปล่า ฉันมารับเด็กคนนี้
‎ลีอาห์ไปซ้อมจำลองว่าความ
‎นายจะไปไหน
‎ฉันไม่ควรอยู่ใกล้แบร์
‎ฉันว่าแถวนี้เราปลอดภัยน่า
‎ไปขับรถส่งพวกฮิปสเตอร์กินบรันช์จะปลอดภัยกว่า ‎นายน่าจะไปทำซะ
‎นี่เวลาทองเลยนะ
‎อาดีกำลังเสียใจและหยาบคาย
‎หรือน้อยใจและหยาบคายเหรอฮะ
‎ฉันนึกว่าเราน่าจะสังสรรค์กันหน่อย
‎กับนายเหรอ
‎ไม่ละ ขอบใจ
‎ฉันอยู่ได้
‎เสียใจและหยาบคาย ลูก ‎เสียใจและหยาบคาย
‎ไปกัน
‎เป็นอะไร หูหนวกเหรอ
‎เราเขียนอาการทั้งหมดของความเซ้าใจไว้ฮะ
‎ "เศร้าใจ"
‎- พูดใหม่ลูก ‎- เศร้าใจ
‎ถามจริง นายบอกลูกด้วยเหรอ
‎คนคิดว่าสัปดาห์แรกหลัง...
‎หลังเกิดเรื่องคือสัปดาห์ที่แย่ที่สุด
‎แต่ไม่ใช่เลย
‎สัปดาห์ที่สามต่างหาก
‎เมื่อนายเริ่มหายช็อกและรู้ว่า
‎จะไม่เป็นเหมือนเดิมอีกแล้ว
‎เราจะช่วยให้นายผ่านพ้นสัปดาห์นั้นไป
‎ถ้ากรมคุ้มครองเด็กไม่รู้เข้านะ
‎ฉันไม่ต้องการให้นายช่วย
‎ฉันอยู่ได้
‎ก็ได้ ดานเต้ จะปฏิเสธฉันยังไงก็ตามใจ
‎แต่นายปฏิเสธหน้านี้ได้เหรอ
‎เราจะอยู่กับนายทั้งสัปดาห์ ‎ไม่ว่านายชอบหรือไม่
‎ยกเว้นเวลาฉันขับรถ
‎เดี๋ยว แปลว่าผมโดดเรียนได้เหรอฮะ
‎- ไม่ได้ ‎- โธ่เอ๊ย
‎เอาละ มาเริ่มจากสิบอย่างกัน
‎สิบอย่างอะไร
‎สิบอย่าง...
‎ที่นายรักในตัวดี
‎นายชอบทรมานฉันนักรึไง
‎เฮ่
‎ทำไมถึงคิดว่าการพูดถึงทุกสิ่งที่ฉันรัก
‎ในตัวผู้หญิงที่ทิ้งฉันไปจะช่วยอะไรได้
‎เพราะสิ่งที่นายไม่ชอบ
‎มันตัดใจได้ง่าย
‎แต่สิ่งที่นายรักน่ะ...
‎นายต้องทำใจให้ชินว่าจะไม่มีอีกต่อไปแล้ว
‎แม่มีข้อดีมากกว่าสิบอย่างไหมฮะ
‎น้องเอ๊ย แม่นายมีเป็นร้อยข้อได้
‎แต่สิบข้อเป็นการเริ่มต้นที่ดี
‎พอพูดถึงเรื่องพวกนี้ มัน...
‎มันช่วยได้ไหม
‎ไว้ฉันรู้เมื่อไหร่แล้วจะบอก
‎แต่สำหรับสัปดาห์นี้
‎เรามาหาคำตอบด้วยกัน
‎รู้ไหมว่าฉันกำลังเศร้าเรื่องอะไร
‎ดีอันดร้ารู้ว่าเมื่อไหร่ที่ควรเลิกยุ่งกับฉัน
‎ฉันไม่เคยรู้น่ะ
‎ที่จมูกเธอ
‎และฉันก็ไม่ได้...
‎โย่ ว่าไงพวก ฉันตอบนายไปแล้ว
‎ฉันโดนหมอนี่ถ่วงเวลาน่ะ
‎ก็ดี
‎มาเถอะ
‎ไม่ต้องคิดมาก คาร์เวอร์เป็นคนดี
‎อ๋อเหรอ
‎คนดีไม่เหน็บปืนเถื่อนไว้ที่กางเกงหรอก ดานเต้
‎แล้วไง ถ้ามีใบอนุญาตพกก็ไม่เป็นไรเหรอ
‎ฟังดูยังกับความเพ้อฝันของพวกกลุ่มเฝ้าระวัง ‎ย่านเอ็กโคพาร์คของนาย
‎- "ชีวิตตำรวจสำคัญ" ‎- อย่างที่สี่
‎เราอยู่ในโลกเดียวกัน
‎เรามาจากโลกเดียวกัน
‎กับดี เราโตมาด้วยกัน
‎ไม่มีใครมีอดีตกับฉันแบบนั้น
‎นายไม่มีอย่างนั้นกับเอลด้วยซ้ำ
‎ไม่มี แต่ฉันมีกับลูก
‎ถ้าฉันเสียลูกไป...
‎ฉันขอโทษ
‎- ฉันจะขอโทษตลอดไป ‎- อย่าคิดมาก
‎กรมคุ้มครองเด็กมาเยี่ยมเป็นครั้งสุดท้ายแล้ว
‎ไม่ต้องขอโทษเรื่องนั้นแล้ว
‎ขอแค่นายอย่ายุ่งกับแก๊งเก่านาย...
‎ฉันไม่ได้อยู่กับพวกเขา ฉันอยู่กับนาย
‎ก็ได้
‎เจ้าหนี้หรือตอบรับใบสมัคร ‎ที่ฉันส่งไปสัปดาห์ที่แล้วล่ะ
‎- ปล่อยให้เข้าวอยซ์เมลไปละกัน ‎- มีแต่เจ้าหนี้ที่ฝากข้อความไว้
‎ถ้าเป็นอีกอัน เขาคงไม่ติดต่อกลับนะ
‎- ฮัลโหล ‎- ฉันจะพาหลานขึ้นข้างบน
‎ครับ
‎ไม่อยากโดนดีจากดานเต้หรอก
‎นายบิ๊กดีใช่ไหม
‎เข้าบ้านไปเปิดเกมรอก่อน
‎ล้างมือก่อนนะ เข้าใจไหม
‎น้องสาวฉันเคยอยู่ที่นี่
‎ในห้องนี้เลย
‎จนเธอถูกไล่ออกไป
‎ฉันไม่รู้เรื่องด้วย
‎ฉันติดคุกอยู่สี่ปี
‎มีเรื่องบ้าเกิดขึ้นมากมาย
‎เออ ตลกดีนะ
‎เพราะมีคนจากแก๊งนายโทรไปที่สำนักงาน
‎บอกว่าเธอค้ายา
‎สำนักงานโทรแจ้งตำรวจ ตำรวจบุกมา...
‎ไล่เธอออกไป
‎- ฉันแปลกใจที่นายไม่รู้เรื่อง ‎- ฉันรู้เรื่องที่เธอค้ายา
‎งั้นก็โชคเข้าข้างสินะ
‎เพราะญาตินายต้องการบ้านอยู่พอดี
‎เออ โชคก็เป็นงั้นแหละ
‎นั่นลูกเขาเหรอ
‎ใช่ และที่นี่ไม่ใช่บ้านนาย
‎อยากโดนตำรวจจับทั้งครอบครัวรึไง
‎เอาน่า
‎ไม่เป็นไร
‎ฉันแค่อยากแวะมาแนะนำตัว
‎เราคงได้เจอหน้ากันอีก
‎ฉันไม่รู้ว่ามีเพื่อนรอนายอยู่
‎ไม่เป็นไร พวก
‎เราเพิ่งนัดกันใหม่
‎- ผมคลิฟ ‎- แซมครับ
‎- ยินดีที่รู้จัก ‎- เช่นกัน
‎เออ ไว้โทรหานะ
‎เด็กน่ารักดีนะ
‎นายคุยซะนานเชียว
‎หนี้บัตรเดบิตหรือเครดิต เกิดอะไรขึ้น
‎เออสิ เกิดเรื่องแล้ว
‎ฉันได้รับเชิญไปงานประชุมแอสแคป
‎เป็นเรื่องตื่นเต้นใช่ไหม
‎มันไม่ถึงกับเป็นค่ายนักเขียน แต่ว่า...
‎มันเป็นจุดเริ่มต้นได้
‎เอ้า
‎แอสแคปเหรอ
‎เป็นองค์กรลิขสิทธิ์การแสดง
‎บางครั้งช่วยให้นักแต่งเพลง ‎ทำสัญญาขายเพลงได้
‎เขาขอให้พวกเราไปเก็บตัวหนึ่งวัน
‎และเล่นเพลงให้คนสนใจซื้อลิขสิทธิ์
‎ผู้ช่วยฝ่ายคัดสรรศิลปินคงแนะนำฉันไป
‎เวรละ
‎งานมีพรุ่งนี้
‎ฉันไม่มีแผนให้...
‎ฉันจะบอกพวกเขาว่าครั้งหน้าค่อยนึกถึงฉันละกัน
‎อะไร ลูกพี่ บ้ารึเปล่า
‎ด้วยความเคารพนะ ลูกพี่ นายเป็นคนโนเนม
‎ไม่มีใครนึกถึงคนโนเนมเผื่อไว้ครั้งหน้าหรอก
‎ถ้าไม่ทำตอนนี้ก็ไม่ได้แล้ว ‎โทรกลับไปบอกว่า "ไปสิวะ"
‎ฉันไม่รู้ว่านี่งานอะไร แต่ฉันรู้ว่านายต้องทำ
‎- ฉันรู้ แต่แบร์ล่ะ ‎- เราดูแลให้
‎แม่ ลีอาห์ และฉันตอนที่คนอื่นไม่ว่าง
‎- แน่ใจนะ ‎- แน่
‎เราจะดูแลเขาให้ปลอดภัย ฉันสัญญา
‎ก็ได้
‎อาดานเต้ มาเล่นกันฮะ
‎(แอนเน็ต)
‎ไข่เกลี้ยงบ้าน
‎ "หมด"
‎ใช่ ผมเลยออกไปซื้อมา
‎ซื้อมาเท่าไหร่
‎ไม่ต้องห่วง พัศดี ผมไม่ได้ขโมยมา
‎แม่ไม่ได้คิดว่า...
‎แกตื่นเช้านะ
‎วันนี้เราไว้ไปช่วยแซมมี่กัน
‎ "ต้องไป"
‎ต้องไปอาบน้ำเหรอ เชิญเลย
‎ไม่ต้องห่วง
‎ผมจัดการมื้อเช้าวันนี้เอง
‎สันดาป
‎การสลายตัวของโมเลกุลเชิงซ้อนในสิ่งมีชีวิต
‎เป็นสารที่ต่ำลง
‎และปลดปล่อยพลังงานออกมา
‎กระบวนการเผาผลาญที่ย่อยสลาย
‎ทีนี้ใช้แต่งประโยคซิ
‎ไม่มีใครใช้คำนั้นในประโยคหรอก
‎เฮ่ ระวังนะน้อง
‎เพราะป้ายหลุมศพเธอจะเขียนว่า ‎เธอไม่รู้ว่าการสัน...
‎- อะไรนะ ‎- การสันดาป
‎"ฉันอยากให้พวกแกสองคนสันดาป
‎กลายเป็นโมเลกุลที่ต่ำลงตอนนี้"
‎เห็นไหม
‎แม่ใช้ในประโยคได้
‎อ้อ อย่าลืมใบสมัครขอทุนล่ะ
‎กว่าจะส่งตั้งวันอาทิตย์
‎แล้วเมื่อไหร่แม่จะได้ตรวจก่อน
‎นี่วันศุกร์แล้ว
‎อาหารกลางวัน
‎ขอบใจค่ะ
‎อะไร
‎มาลิคได้หมาชาเป่ยเมื่อหลายเดือนก่อน
‎มันชื่อไอแวน
‎ฉันไม่อยู่ในกลุ่มแชตของครอบครัวสินะ
‎แต่เธอชวนฉันได้ใช่ไหม
‎นี่กลุ่มของแม่
‎ถ้าฉันชวนพี่ มันจะเป็นเรื่องใหญ่
‎ถามแม่สิ
‎เออๆ ไว้ฉันถามเอง
‎มาเร็วๆ
‎พร้อมสำหรับสุดสัปดาห์นี้รึยัง หนุ่มน้อย
‎แน่ใจนะครับว่าไหว
‎ลีอาห์จะพาแบร์รี่ไปขึ้นรถบัสเช้านี้
‎มาร์โกต์จะไปรับเขาหลังเลิกเรียน
‎เขาจะนอนค้างที่บ้านเธอ
‎แล้วฉันจะไปรับเขาพรุ่งนี้ตอนบ่าย
‎แล้วดูแลเขาจนกว่าเธอจะกลับมาจากโอไฮ
‎โอ้ ไฮ!
‎โอไฮฟังดูหรูนะ
‎ไม่หรอก เรานอนรวมกัน
‎ทุกอย่างในโอไฮหรูทั้งนั้นแหละ
‎สมแล้วที่แม่ส่งแกไปโรงเรียนทางเลือก
‎ขอบคุณครับ ป้าแอนเน็ต
‎ฉันจะดูแลไม่ให้ดานเต้กับแบร์รี่อยู่ด้วยกัน
‎กรมคุ้มครองเด็กมาเยี่ยมบ้านเสร็จไปแล้ว
‎ดังนั้นน่าจะเรียบร้อยดีครับ
‎แล้วดานเต้ก็ทำตัวดี
‎เขากำลังเศร้าเรื่องดี ‎แต่หาอะไรให้เขาทำหน่อย
‎ดานเต้น่ะเหรอ
‎ใครจะให้เขาทำอะไรได้ล่ะ
‎ป้าทำได้
‎เขาไม่ฟังฉันหรอก
‎เขาฟังแต่ป้าคนเดียว
‎ก็ได้
‎เขาทำตัวดี ผมรับรองนะครับ
‎- โอเค รักครับ ‎- รักด้วยจ้ะ
‎บาย
‎(สงวนไว้สำหรับ: ‎แอนเน็ต แซนดส์ ผู้จัดการ)
‎ต้องเปลี่ยนไฟข้างนอก
‎และเราต้องหยอดน้ำมันประตูอีกแล้ว
‎เสียงประตูร้องบ่งบอกว่าลูกค้าหาย ไม่ใช่หรู
‎ค่ะ ฉันจะบอกเบนจามิน
‎วันนี้อยากฟังอะไรไหม
‎ขอเพลงยุค 60 และอย่าเปิดบีชบอยส์เด็ดขาด
‎- เอาไปเก็บในออฟฟิศให้หน่อย ‎- ได้ค่ะ เล็นเนิร์ดอยู่ที่บาร์
‎สองอันดีกว่าอันเดียว
‎เขาอ้างว่าปลากะพงหมด
‎ผมไม่ได้อ้าง ผมพูดจริง ผมไม่มีแล้ว
‎งั้นก็ลงไปตกในทะเลมาให้ได้ ‎อย่างที่คุณสัญญา
‎เอาปลาเก๋าไหม ผมหาปลาเก๋าให้ได้
‎ไม่มีใครในอเมริกาอยากกินปลาเก๋า
‎ถามเป็นความลับนะ
‎พวกเขาจ่ายให้คุณมากกว่าเท่าไหร่
‎ร้านทาปาสใหม่แถวถนนวอชิงตัน
‎พวกเขาจ่ายค่าปลากะพงของฉันเพิ่มอีกเท่าไหร่
‎ชิ้นละห้าเซ็นต์
‎ฉันให้หกเซ็นต์
‎ไม่งั้นเราจะหาพ่อค้าคนใหม่
‎ฉันตรอมใจตายแน่ แต่ฉันจะทำ
‎เพื่อคุณเท่านั้นครับ คุณแอนเน็ต
‎คืบหน้าบ้างไหม
‎ผมทวนตัวเลขหลายรอบ
‎พยายามหาว่าพวกเขาจะเอาเปรียบ ‎พวกเรายังไงได้บ้างเมื่อซื้อที่นี่
‎แต่ผมหาไม่เจอเลย
‎เป็นสัญญาที่น่าเชื่อถือ
‎งั้นคุณจะตกลงสินะ
‎คุณไม่ต้องกังวลเลย
‎ตำแหน่งของคุณมั่นคง
‎เอาสิ ผมรู้สึกว่าเหตุผลเดียว ‎ที่พวกเขาอยากซื้อที่นี่
‎เพราะวิธีบริหารของคุณ
‎พวกเขารู้ว่าคุณมีค่ามาก
‎แล้วจะเปลี่ยนอะไรบ้างคะ
‎ปรับปรุงห้องครัวใหม่
‎ตกแต่งทั่วไป จัดระเบียบพนักงาน
‎เวลาซื้อบ้านใหม่ ใครๆ ก็ปรับเปลี่ยนกันทั้งนั้น
‎เข้าใจที่ผมพูดไหม
‎อย่าเพิ่งบอกพนักงาน ‎จนกว่าจะตกลงกันเสร็จนะ
‎แน่นอนค่ะ
‎ไวน์ของของเราคือ ทริบิอาโน ดาบรูซโซ่
‎รสกลมกล่อม
‎ไม่เหมาะสำหรับลูกค้า ‎ที่ชอบรสแร่ธาตุหรือรสกรด
‎ไวน์แดงคือโพจจิโอ วินโญโซ คิอานติ
‎มาคุยเรื่องอาหารพิเศษวันนี้กัน
‎ปลากะพง
‎ขอบคุณค่ะ แอนเน็ต
‎อยู่ตัวคนเดียวเมื่อสิ้นสุดวัน
‎แสงไฟสว่างริบหรี่ลงเหลือเพียงสีฟ้า
‎ฉันครุ่นคิดถึงชายคนหนึ่ง
‎ที่อาจจะเคยรักฉัน
‎แต่ฉันไม่เคยรู้
‎คุณรู้ว่าฉันเป็นนักฝัน
‎ทั้งชีวิตได้แต่วิ่งวุ่นวาย
‎เปลี่ยนแปลงยากเหลือเกิน
‎ไม่เคยทำใจให้สบายได้
‎แต่ความฝันของฉันช่วงนี้นั้น
‎มีแต่มอดหมดดับสลาย
‎และกลายเป็นเหมือนเดิม
‎- ดังนั้นปล่อยฉัน ‎- ปล่อยฉัน
‎- ไปตามทางหลัก ‎- ไปตามทางหลัก
‎- ให้ฉันเห็น ‎- ให้ฉันเห็น
‎สัญญาณ
‎แล้วไปให้สุดอีกครั้ง
‎คุณอาจใช้เวลาทั้งหมดเพื่อหาเงิน
‎คุณอาจใช้ความรักทั้งหมดหาเวลา
‎หากทุกอย่างสลายไปในวันพรุ่งนี้
‎คุณจะยังเป็นของฉันไหม
‎เมื่อคุณแสวงหา
‎เมื่อคุณแสวงหาความเป็นอิสระ
‎และไม่มีใครสนใจ
‎คุณไม่พบทางออก
‎อับจนหนทาง
‎เมื่อไม่เชื่อในสิ่งใดอีกต่อไป
‎เมื่อนั้นคุณจะกลับมา
‎คุณจะรีบกลับมา
‎คุณจะกลับมาอีกครา
‎- ปล่อยฉัน ‎- ปล่อยฉัน
‎- ไปตามทางหลัก ‎- ไปตามทางหลัก
‎- ให้ฉันเห็น ‎- ให้ฉันเห็น
‎ให้ฉันเห็นสัญญาณ
‎แล้วไปให้สุดอีกครั้ง
‎สุดอีกครั้ง
‎- ไปให้ ‎- ไปให้
‎- สุดทาง ‎- สุดทาง
‎- ไปให้ ‎- ไปให้
‎- สุดทาง ‎- สุดทาง
‎- ไปให้ ‎- ไปให้
‎สุดทาง
‎อีกครั้ง
‎ไปให้สุดทาง
‎ไปให้...
‎เสิร์ฟของหวานที่โต๊ะ 23 แล้วค่ะ
‎- ขอบใจจ้ะ โซอี้ ‎- ค่ะ
‎พระเจ้า แอนเน็ต
‎นี่มันเยอะเกินไป
‎ฉันแค่อยากให้คุณรู้ว่าฉันซาบซึ้งมาก
‎ที่คุณให้ลีอาห์เข้าเรียนวิชาขั้นสูง ‎ได้ล่วงหน้าหนึ่งปี
‎คุณก็รู้ว่าคุณเป็นผู้ปกครอง ‎ที่เอาใจใส่ที่สุดในเครสตัน
‎เธอเป็นลูกคนเล็กที่ฉลาดที่สุดของฉัน
‎ฉันจึงอยากทำทุกอย่างเพื่อช่วยเธอ
‎คุณทำทุกอย่างแล้วค่ะ
‎จริงๆ นะ
‎เธอเก่งค่ะ ทางทฤษฎีแล้วเธอเยี่ยมมาก
‎น่าสนใจดีที่คุณพูดขึ้นมา
‎ฉันได้ยินคุณพูดแบบนั้น
‎แต่ฉันไม่แน่ใจว่าคุณหมายถึงอะไร
‎คุณก็รู้ว่าฉันเป็น...
‎อาจารย์ที่ปรึกษาของเธอมาสองปีแล้ว
‎และฉัน...
‎ฉันยังไม่รู้เลยว่าเธอเป็นใคร
‎เธอมีงานอดิเรกไหม
‎มีสิ่งที่ใจรักไหม
‎เธอมีใจรักวิชาการ การเรียนรู้
‎ฮาร์วาร์ดไม่อยากได้ยินอย่างนั้นหรอก
‎เธอได้เกรดเอล้วน ทำกิจกรรม...
‎ตอนนี้เกรดดีๆ กับกิจกรรมนอกหลักสูตร ‎เป็นสิ่งจำเป็นอยู่แล้ว
‎สมัยนี้ โรงเรียนต้องการบางสิ่ง
‎ที่นักเรียนหาไม่ได้ในห้องเรียนหรือในสโมสร
‎สิ่งที่ขวนขวายด้วยตัวเอง
‎ความคิดริเริ่มเอง
‎ความเป็นเอกลักษณ์
‎ตอนนี้เรามีเรื่องอื่นที่บ้านกวนใจอยู่น่ะค่ะ
‎ค่ะ
‎ถ้าต้องการอะไรอีก ก็บอกฉันละกัน
‎ไม่ๆ ไม่เอาแล้วค่ะ
‎นี่ก็เพอร์เฟกต์แล้ว
‎ดีใจที่ได้ยินค่ะ
‎คืองี้นะ
‎ยังไม่สายเกินไปที่ลีอาห์จะค้นพบตัวเอง
‎ถ้าลดภาระงานลง อาจจะมีเวลาให้ทำได้
‎แค่แนะนำน่ะค่ะ
‎คุณต้องดื่มกรัปป้า
‎เรากำลังต้องการเลย
‎ให้ตาย...
‎ว่าไง
‎คุณอยากให้อะไรฟรี ‎นอกจากที่เราเสิร์ฟไปไหมคะ
‎ไม่ต้อง
‎มีคนถามหาผู้จัดการมารออยู่ที่บาร์ค่ะ
‎ขอบใจ
‎ทำงานมาทั้งวัน เธอยังสวยเช้งได้อยู่
‎พวกเขาบอกผมว่า ‎คุณดื่มเหล้าเชอร์รีหลังเลิกงาน
‎ฉันไม่ดื่มกับลูกค้า
‎ฉันต้องกลับเข้าครัวด้วย พวกเขาทำไม่ทันแล้ว
‎เอางั้นก็ได้
‎คิดว่าฉันโกหกเหรอ
‎ผมว่าคุณคุมงานเข้มมาก
‎พวกเขาจะต้องการคุณ ‎ก็ต่อเมื่อเกิดไฟไหม้เท่านั้น
‎และไม่มีวันเกิดไฟไหม้หรอก
‎งานไม่ได้เป๊ะอย่างที่คุณคิดหรอก
‎ฉันนอนไม่หลับมาหนึ่งเดือนแล้ว
‎เอาเป็นหกสัปดาห์กับสี่วัน
‎แปดโมงเช้าพรุ่งนี้นับเป็นห้าวัน
‎เขาทำได้ดี
‎เขาพยายามอยู่
‎ทำหรือพยายาม เลือกสักอย่าง
‎คุณเข้มงวดกับเขาเกินไป
‎ฉันเข้มงวดกับทุกคน
‎ตัวคุณเองด้วยเหรอ
‎คุณไม่รู้จักฉัน
‎คุณไม่มีสิทธิ์พูดกับฉันแบบนั้น
‎และคุณไม่มีสิทธิ์สั่งว่าผมควรพูดกับคุณยังไง
‎คือ...
‎ฉันเพิ่งรู้ว่าลูกสาวของฉันไม่ได้พิเศษอะไร
‎กลายเป็นว่าฉันกดดัน ‎จนลูกกลายเป็นเครื่องจักร
‎คุณไม่ได้ทำให้เธอเป็นอะไรทั้งนั้น
‎ดานเต้กำลังไปได้ดี
‎ลีอาห์ก็เหมือนกัน
‎แค่...
‎ผ่อนคลายหน่อย
‎ฉันนึกว่าผ่อนไปแล้ว ไม่รู้สิ
‎งั้น...
‎คุณหยุดคืนวันเสาร์เหรอ
‎คุณจำตารางงานฉันได้เหรอ
‎ฉันต้องแจ้งตำรวจไหม
‎มีตำรวจอยู่ตรงนี้แล้วไง
‎ยี่สิบสามปี
‎ให้ออกก่อนเพราะพฤติกรรมดีเหรอ
‎ผมออกมาเอง
‎คุณน่าจะลองดูบ้างนะ
‎ฉันไม่ชอบให้ใครสั่งการด้วย
‎เพราะงั้น...
‎ผมถึงท้าต่อ
‎พรุ่งนี้ไปเที่ยวกับผม
‎ให้ดานเต้ได้ออกจากคุกสักคืน
‎ปล่อยให้ลีอาห์หาสิ่งที่เธออยากทำ
‎ให้เธอคิดเอง
‎ถ้าตอบตกลง ฉันก็เชื้อเชิญหายนะชัดๆ
‎อาจจะ
‎อาจจะไม่
‎ครั้งสุดท้าย
‎ที่คุณไม่ได้เป็นคนคุมว่า ‎ผลจะออกมาเป็นยังไงคือเมื่อไหร่
‎คิดค่าเหล้าเขาด้วย
‎คุณรู้จักบ้านฉันอยู่แล้ว
‎พรุ่งนี้สองทุ่ม
‎(ดานเต้)
‎เธอไม่รักฉันอีกต่อไป
‎ลองดูกันว่าเธอชอบเพลงนี้ไหม
‎เมื่อเห็นเธอเดินออกจากประตูไป
‎ได้แต่สงสัยว่าทำไมถึงนานกว่าเธอจะไป
‎นับตั้งแต่วันที่ฉันเจอเธอ
‎ฉันรู้ว่าเธอเป็นผู้หญิงในฝันของฉัน
‎แต่เราไม่มีวันลงเอยกัน
‎ไง
‎นายไม่ต้องคอยตามเช็กฉันหรอก
‎เช็กนายเหรอ เปล่า ฉันแค่โทรมาระบาย
‎ฉันเพิ่งใช้เวลาทั้งวันอยู่ในห้องโรงแรม
‎กับคนสามคนที่ฉันไม่เคยเจอมาก่อน
‎เรารอให้คนมาเรียก แต่ก็ไม่มีใครมา
‎- อย่างน้อยมีคนเจ๋งๆ บ้างไหมล่ะ ‎- ใครล่ะ
‎หมายถึงคู่แต่งงานที่เพิ่งขอหย่ากัน
‎สองวันก่อนงานจะเริ่ม
‎หรือผู้ชายสวีเดนที่ฉันค่อนข้างมั่นใจ ‎ว่าแกล้งทำเป็นพูดอังกฤษไม่ได้
‎ฉันน่าจะใช้มุกนี้ก่อนได้เจอคู่แต่งงาน
‎พวกเขามีอะไรกันเมื่อคิดว่าเราหลับไปแล้ว
‎แล้วไง แค่นั้นเหรอ
‎นายจะกลับบ้านรึไง
‎ไม่ละ ผู้จัดขอให้เราอยู่ต่ออีกคืน
‎เขาสัญญาว่าเราจะได้เล่นเพลงพรุ่งนี้
‎ฉันหวังว่าจะได้เรื่องเสียที
‎แล้วนายล่ะ เป็นไงบ้าง
‎ตายสนิทว่ะ
‎ลีอาห์ก็ทำงานตลอดเวลา
‎แม่ฉันก็มีเดต
‎กับโมเสส มาร์ตินซะงั้น
‎โห ฉันไม่อยู่แค่วันเดียว ‎ป้าก็เจอสามีคนที่ห้าแล้วเหรอ
‎เรารู้ว่ามันจะจบลงแบบนี้
‎สิ่งที่เรียกว่าความรัก ‎พังทลายลงไปสิ้น
‎เพียงเศษเสี้ยวบนพื้นดิน
‎ไม่พบสิ่งที่สูญเสียไปได้อีกแล้‎ว
‎บอกมาอีกข้อ
‎ไม่ละ แม่งไร้สาระ
‎ไม่นะ มันคือการบำบัด ดี เอาน่า
‎ฉันไม่เชื่อในการบำบัด ‎ฉันนับถือไซแอนโทโลจี
‎ไปได้ยัง
‎ไม่ได้จนกว่านายจะบอกมาอีกข้อ
‎เธอเคยร้องเพลงกล่อมฉัน ‎เวลาฉันใกล้หลับ
‎ร้องเพลงอะไร
‎เธอแต่งขึ้นมาเอง
‎มักจะเกี่ยวกับรอยสักฉัน
‎ว่าร่างกายฉันมีแต่รอยสัก
‎โคตรงี่เง่า ไม่รู้ทำไมฉันคิดถึง
‎เอลก็เคยร้องเพลงกล่อมฉันเหมือนกัน
‎เออ ฉันต้องไปละ พรุ่งนี้จะกลับ
‎อย่าทำเรื่องงี่เง่า เข้าใจไหม
‎ไม่หรอก
‎เราพบรักกัน
‎เราลุกขึ้น
‎แล้วล้มลง
‎เรายอมแพ้
‎เราพบรักกัน
‎เราลุกขึ้น
‎แล้วล้มลง
‎เรายอมแพ้
‎ชุดสีน้ำเงินอยู่ไหน
‎ดูไม่จืดเลย
‎นั่นชุดสำหรับโอกาสพิเศษ
‎นี่ไม่ใช่โอกาสพิเศษเหรอคะ
‎แม่เดตบ่อยซะจนไม่เหลือความพิเศษแล้ว
‎ชุดไหนดีกว่า
‎ชุดนี้
‎แม่ใส่สีแดงขึ้น
‎ไม่
‎มันเข้ากับชุดนะ
‎นั่นไม่ใช่ผมที่ใส่ทั่วไป
‎นั่นผมสำหรับหาสามี
‎งั้นแม่ก็ต้องใส่สิถึงจะหาได้
‎นี่ลูกหาว่า...
‎แม่ไม่ได้ใส่วิกนี้ตั้งแต่ไล่คนที่แล้วออกไป
‎เขาชื่อดิมิเทรียส
‎แม่จะเก็บไว้รอให้ฝุ่นเกาะอีกหกปีทำไม ‎แม่ยังไม่รอเลย
‎แล้วคืนนี้ลูกจะทำอะไร
‎เขียนใบสมัครขอทุนเสร็จรึยัง
‎- เกือบแล้วค่ะ ‎- แล้วจะทำอะไรต่อ
‎นี่คืนวันเสาร์นะ
‎เพื่อนๆ ลูกคงไปทำอะไรกันอยู่
‎คงงั้น แต่ว่า...
‎ทำไมไม่ไปกับเพื่อนล่ะ
‎ลูกพูดตลอดว่าอยากมีวันเสาร์ว่างบ้าง
‎ก็ไปสิ
‎นี่แม่พูดจริงเหรอ
‎แม่เคยพูดไม่ตรงกับใจด้วยเหรอ
‎หลังจากเขียนใบสมัครเสร็จ
‎ส่วนแก อย่ากวนน้อง
‎ไปเลย
‎เฮ่ ไม่ต้องห่วง
‎แม่ก็ตื่นเต้น
‎แม่คุยกับมาร์โกต์แล้ว
‎เธอจะดูแลแบร์รี่อีกหนึ่งคืน
‎งั้นแกอยู่บ้านคนเดียวไป
‎ฉันจองโต๊ะไว้แล้ว
‎ผมก็จองไว้แล้ว
‎พวกเขาคงไม่โกรธที่คุณต้องยกเลิกนะ
‎(ให้แม่ตรวจค่ะ)
‎ทำไมใส่ชุดนอนแล้วล่ะ
‎- นี่ยังไม่สองทุ่มเลย ‎- ไม่รู้สิ
‎แม่บอกให้ไปเที่ยวไง
‎ยังกับพระสันตะปาปาให้พรเลยนะ
‎ฉันต้องทำการบ้านตลอด
‎ทั้งสโมสร งานอาสา...
‎เพื่อนๆ ก็ชวนฉันตอนต้นปี
‎แต่ฉันต้องปฏิเสธอยู่เรื่อย
‎พอเธอไม่อยู่ ทุกคนก็ลืมเธอไป
‎ฉันรู้ดี
‎พี่ทำได้ไง
‎เอาตัวรอดอยู่ในนั้นตั้งหลายปี
‎อยู่ในนั้นยังง่ายกว่าอยู่ที่นี่
‎อดีตไม่สำคัญ
‎เราทำผิดถึงได้เข้าไปอยู่ในนั้น แต่...
‎มันเป็นอดีต
‎จบแล้ว
‎นึกออกไหม
‎ไม่มีอะไรให้คิดถึง นอกจากปัจจุบัน
‎และอนาคต
‎อนาคตโคตรสดใสเลย
‎นี่ไม่ใช่ชีวิต มันก็แค่คุกที่ไม่มีกำแพงกั้น
‎อะไร
‎ตาฉันกระตุกอีกแล้วเหรอ
‎เปล่า
‎ฉันเพิ่งนึกขึ้นได้
‎ฉันมีเพื่อนอยู่นี่ไง
‎เร็วเข้า จบสวยๆ อย่าอ่อนแรง!
‎พระเจ้า
‎นี่เป็นซีตัวแรกที่เธอได้ล่ะสิ
‎เปล่าซะหน่อย
‎อย่าบอกแม่นะ
‎บอกว่าเธอได้ลีลามาจากฝั่งพ่อเหรอ
‎ช่างเถอะ
‎เอาน่า เล่นใหม่
‎มือถือพี่ดังใหญ่เลย
‎(คาร์เวอร์ สายเรียกเข้า)
‎อย่าเป็นทาสมือถือน่า ศิษย์น้อย
‎ถ้าไม่วางมือถือซะบ้าง มันจะบงการชีวิตเธอ
‎ฉันจะไปแลกเหรียญเพิ่ม หัดเต้นไป
‎พี่จะแลกเหรียญเท่าไหร่
‎ฉันดานเต้ เม็นโดซ่า
‎กระต่ายน้อยไฟแรง
‎แดนซ์ได้ไม่มีหยุด...
‎เฮ่ รอนี่ เดี๋ยวฉันมา
‎เต้นเก่งนี่
‎ขอบใจ
‎- ฉันมีคนมาด้วย งั้น... ‎- เรารู้ๆ
‎ฉันเป็นเพื่อนกับบิ๊กดี
‎อ้อ โอเค ก็ได้
‎- งั้น... ‎- ขอเราเล่นด้วยได้ไหม
‎- ไม่รู้สิ ‎- อย่ายุ่งกับเธอ คลิฟ
‎นี่น้องสาวนายเหรอ
‎โห
‎เด็กกว่าน้องสาวฉันหน่อย
‎อาจจะจำได้ ชื่อโรส
‎พวกเธอเคยอยู่บ้านติดกันไง
‎ฉันพูดจริง
‎อย่ายุ่ง
‎นายจะทำอะไร ไต่ตัวฉันเหรอ
‎- ไม่ อย่านะ ‎- ไปเร็ว หลบ!
‎ตรงนั้นมีคนต่อยกัน ไป!
‎เฮ้ยๆ
‎ใจเย็น ดีๆ
‎(แอนเน็ต)
‎ไง
‎เป็นไงบ้าง
‎ห้องน้ำน่ะ
‎ก็ใช้งานได้
‎โถปัสสาวะเปิดโล่งหรือมีคอกกั้น
‎ผมไม่รู้จะตอบยังไงเลย
‎มันดูแลรักษาดีไหม
‎สบู่อยู่ในเครื่องกดหรือในขวด
‎ทำไมผมรู้สึกเหมือนมาแอบสอดแนมเลย
‎บริษัทนี้กำลังจะซื้อร้านอาหารฉัน
‎งั้นนี่เป็นเดต
‎หรือมาทำงาน
‎ก็มาสอดแนมด้วย อย่าโกรธน่า
‎โกรธเหรอ
‎ผมชอบต่างหาก
‎สบู่อยู่ในขวด
‎แต่ป้ายลอกแล้ว ขวดก็ดูเก่า
‎ขวดรีฟิล ไม่ไหวเลย
‎โถปัสสาวะติดผนังและสะอาด
‎แต่ทั้งห้องน้ำกลิ่นเหมือนฉีดน้ำหอมมาตามท่อ
‎แบบที่เดี๋ยวนี้โรงแรมในปารีสทำกัน
‎คุณเคยไปปารีสเหรอ
‎ผมพยายามไปทุกๆ สองสามปี
‎ถ้านี่คือมาทำงาน คุณเป็นคนเลี้ยงใช่ไหม
‎มีกุ้งล็อบสเตอร์ไหม
‎ไม่อยากเชื่อเลยว่าคุณบอกพวกเขา ‎ว่าฉันแพ้กระเทียม
‎ทีนี้อาหารฉันรสยังกับกินยาง
‎ได้เห็นว่าร้านรับมือกับอาการแพ้ยังไง ‎เป็นเรื่องดีไม่ใช่เหรอ
‎กินซะนะ
‎ทำไมคุณถึงลาออกจากตำรวจล่ะ
‎ใครบอกว่าผมลาออก
‎คุณถูกไล่ออกเหรอ
‎ไม่จำเป็นต้องลาออกหรือไล่ออก ‎ก็ออกจากงานได้
‎ปล้นร้านธรรมดา
‎วัยรุ่นอายุ 16
‎เป็นลูกผมได้เลย
‎ผมขอทำงานย่านเซาท์แอลเอในยุค 90
‎เบื่อพวกตำรวจผิวขาวที่เข้ามากร่าง ‎ในย่านที่พวกเขาไม่เข้าใจ
‎ทุกคนบอกว่า "ถึงจุดหนึ่งคุณต้องเลือก
‎สีผิวหรือหน้าที่"
‎ผมตั้งใจว่านั่นจะไม่มีวันเป็นผม
‎แต่ว่า...
‎มีพลังรอบด้านพุ่งมาหาคุณ
‎ไม่มีใครเตรียมตัวคุณได้ มันเหมือน...
‎วิดีโอเกม
‎คุณเลิกคิดเหมือนเป็นสมาชิกของชุมชน ‎คุณก็แค่...
‎ทำตามหน้าที่ไป
‎ท้ายที่สุด ต้องมีอะไรชะลอผมจนได้
‎ผมเลยออกมา
‎พักไปหลายเดือน
‎ไปเที่ยวปารีส แล้วก็...
‎ตั้งทีมวูลฟ์ขึ้นมา
‎การเปลี่ยนแปลงที่แท้จริง...
‎ไม่ใช่ห้ามใครไม่ให้ทำสิ่งที่ไม่ควรทำ
‎แต่ต้องสร้างโลกให้พวกเขารู้สึกว่า ‎ไม่จำเป็นต้องทำ
‎สุขสันต์วันครบรอบค่ะ
‎สามสิบห้าปี!
‎ฉันเป็นเจ้าสาวตั้งแต่เด็ก
‎ที่รัก บอกเธอสิว่า ‎เคล็ดลับความสำเร็จของเราคืออะไร
‎ออกจากบ้านบ้าง
‎หนีลูกๆ ไปนานๆ ครั้ง
‎ถ้าทำได้นะ
‎คุณทำได้ถ้าปล่อยให้ตัวเองทำ
‎ถ้าพวกเขาให้จานนี้ฟรี
‎ได้ความดีความชอบไปเลย
‎ถ้าพวกเขาชิมก่อนจะเอามาเสิร์ฟนะ
‎นั่นข้อความขอตัวของคุณเหรอ
‎คุณจะทำเป็นว่าเกิดไฟไหม้ในห้องครัว ‎แล้วคุณต้องไปอีกเหรอ
‎นี่ลูกชายฉัน
‎อีกคนหนึ่ง มาลิค
‎เราส่งข้อความหากันทุกเช้า ‎และก่อนเข้านอน
‎มาลิค นิกกี้ลูกสาวฉัน ลีอาห์แล้วก็ฉัน
‎ไม่มีดานเต้เหรอ
‎เราเริ่มกลุ่มตอนเขาอยู่ในคุก
‎ฉันอยากชวนเขา แต่...
‎ทำไมถึงรู้สึกว่าชวนเขาเข้ากลุ่ม ‎แปลว่าทุกอย่างโอเคนะ
‎เหมือนไม่มีอะไรเกิดขึ้น
‎เขาอยากเข้ากลุ่มด้วย
‎ฉันได้ยินเขาพูดถึงเมื่อเช้า
‎เขาแค่อยากรู้สึกว่า ‎เป็นส่วนหนึ่งของครอบครัวอีกครั้ง
‎และดูเหมือนสิ่งเดียวที่ฉันทำคือ ‎อยากลงโทษเขาในสิ่งที่เขาทำกับครอบครัว
‎ฉันอายุ 16 ตอนตั้งท้อง
‎อายุ 17 ตอนคลอดเขา
‎กลัวหัวหดเลย
‎โหยหาใครสักคนให้ใส่ใจฉัน ให้ต้องการฉัน
‎พ่อเขาไม่ต้องการ
‎แต่ดานเต้ต้อง
‎เรามีกันสองคนอยู่แปดปี
‎นั่งเล่นวิดีโอเกมกัน
‎ไปโรงเรียนกับฉันด้วย
‎แล้วมาลิคก็ตามมา และ...
‎ดานเต้ก็ตีตัวออกห่าง
‎บางครั้ง...
‎ฉันไม่อยากให้เขาออกมาก่อนเลย
‎เขาจะได้เป็นปัญหาของคนอื่นเหรอ
‎ฉันนอนไม่หลับตอนกลางคืน
‎ฉันคอยฟังเสียงเขา
‎ให้แน่ใจว่าเขาจะไม่หายตัวไปอีก
‎ให้แน่ใจว่าเขาอยู่บ้าน
‎ฉันคอยตามดูเขา สองสามครั้ง
‎ระหว่างวันด้วย
‎ฉันขับไปดูตอนพักกลางวัน
‎ไม่ก็ผ่านไปเมื่อเขาอยู่กับคุณ
‎เขาไม่จำเป็นต้องอยู่กับคุณนะ
‎คุณไม่คุมก็ไม่เป็นไรหรอก
‎จะมีใครปกป้องเขาได้อีก
‎จะมีใครต้องการเขาอีก
‎ฟังนะ ผมรู้จักเขา
‎เขาอยากทำให้คุณแปลกใจ
‎เขาอยากทำให้คุณภูมิใจในตัวเขา
‎แต่เขาจะทำได้ยังไง เมื่อไม่มีโอกาสเลย
‎เรารู้จักดานเต้คนละคนกัน โมเสส
‎ไม่เลย ถ้าคุณมัวแต่กอดเขาแน่น
‎ไม่เหลือโอกาสให้ผิดพลาดเลย
‎คุณก็ไม่เหลือโอกาสให้สำเร็จเช่นกัน
‎แต่ถ้าฉันปล่อยวางเพียงนิดเดียว ‎แล้วเขาล้มเหลวล่ะ
‎เขาไม่ใช่ลีอาห์
‎เธอจะไปจบที่ยูซีแอลเอ ไม่ใช่เยล ‎ถ้าเธอทำพลาด
‎แต่ถ้าเขาพลาด ความเสี่ยงมันสูงกว่านั้น
‎เสี่ยงด้วยชีวิตเขา
‎ถ้าคุณทำแบบนี้ต่อไป
‎จะเสี่ยงชีวิตทั้งสองคน
‎เดตสนุกมากเลยเนอะ
‎ยังไม่จบไม่ใช่เหรอ
‎หวังว่าไม่นะ
‎เรียกเก็บเงินได้
‎เกือบเที่ยงคืนแล้ว
‎คุณมีเคอร์ฟิวเหรอ
‎ฉันทำตัวเป็นตัวอย่าง
‎ผมจะได้เจอคุณอีกไหม
‎ไว้คิดดูก่อน
‎งั้นไว้คิดตอนไปดื่มเย็นพรุ่งนี้สิ
‎คิดว่าถ้าคุณจ้องนานพอ
‎ฉันจะยอมให้คุณตีหน้าเศร้า ‎ขึ้นบ้านไปกับฉันเหรอ
‎หน้าเศร้านี้แค่อยากดูคุณเดินขึ้นบันได
‎คืนนี้ทำเป็นให้เกียรติไปก็เท่านั้นนะ คุณมาร์ติน
‎ผมไม่ได้ทำเป็นให้เกียรติ
‎แค่คอยดูแล
‎ผมแค่อยากเห็นสัญญาณว่า ‎คุณเข้าบ้านปลอดภัย
‎อยากให้ฉันเปิดไฟกะพริบเหรอ
‎ที่รัก คุณอยากเปิดอะไรให้ดูก็เชิญเลย
‎อย่างนั้นแหละ
‎(เพลงแมชอัป)
‎ใครตื่นบ้าง เราเอง!
‎มานี่ไอ้หนู มานี่
‎ทักทายลุงดานเต้หน่อย
‎ว่าไง
‎เมื่อคืนไปทำอะไรมา
‎อย่าถามแม่กลับเชียวนะ
‎ไปเล่นเกมกับเพื่อนๆ ค่ะ
‎ดีที่ลูกไปเที่ยวบ้าง
‎นี่เขียนได้ดีมากนะ
‎สะกดผิดแค่สามที่ แม่ภูมิใจในตัวลูกมาก
‎แม่
‎ขอบคุณที่ดึงผมเข้ากลุ่มแชตนะ
‎แม่ไม่ได้ดึงแกเข้ากลุ่ม
‎หนูเอง
‎คงไม่เป็นไรนะคะ
‎ได้
‎ทุกคน ฉันมีเรื่องจะประกาศ
‎ฉันไม่ควรจะพูดอะไร...
‎แต่ความจริงคือ...
‎พวกคุณเป็นครอบครัวฉัน
‎และ...
‎ฉันจะพยายามคุมวิธีที่คุณรู้ข้อมูลนี้
‎หรือฉันจะทำสิ่งที่ถูกต้องได้
‎และให้คุณใช้ข้อมูลนี้ตามเหมาะสม
‎ร้านนี้กำลังจะถูกขาย
‎จะต้องมีการเปลี่ยนแปลง
‎ฉันมีข้อเสนอให้
‎เตรียมจะซื้อแหวนแล้วเหรอ
‎แนะนำให้
‎สามวันกว่าแม่จะตอบตกลง
‎คิดว่าไง...
‎ถ้าจะย้ายออกจากบ้านแม่
‎แม่ไม่อยากอยู่กับผม
‎- ฉันไม่ได้พูดอย่างนั้น ‎- คุณพูดอย่างนั้นแหละ
‎ฟังนะ บางทีมันดีกว่า ‎ถ้านายอยู่ห่างจากปัญหา
‎แทนที่จะติดอยู่ในนั้น
‎ผมติดคุกไปสี่ปี
‎ฉันแค่พยายามจะช่วย
‎คุณไม่ได้พยายามจะช่วยผม ‎คุณพยายามช่วยเหลือตัวเอง
‎รู้อะไรไหม ไล่ผมไปก็ไม่ทำให้ ‎แม่ชอบคุณมากขึ้นหรอก
‎โย่ บิ๊กดี
‎โย่ มานี่พวก
‎เออ พอดีฉันกลับบ้านสายแล้วน่ะ
‎อย่า เข้ามานี่
‎คาร์เวอร์อยู่กับพวกนายไหม
‎เปล่า คาร์เวอร์เจ็บหนักว่ะ
‎เมื่อวานเขาโดนใครก็ไม่รู้รุมซ้อม ‎ระหว่างทางกลับบ้าน
‎อาการไม่ดีเลย เพื่อน
‎ไม่รู้ว่าจะรอดไหม
‎คลิฟเพื่อนนายมาตามหานาย
‎เขาดันเจอคาร์เวอร์แทน
‎มีเรื่องกันที่อาร์เคดเหรอ
‎เออ...
‎มันมาเกาะแกะน้องฉัน
‎งั้นมันไปที่อาร์เคด
‎ไปอะพาร์ตเมนต์ญาตินาย
‎แล้วตามคาร์เวอร์กลับบ้านเหรอ
‎แม่งมีแผนนี่หว่า
‎มันไม่หยุดแน่จนกว่าจะมีคนหยุดมัน
‎นายก็รู้ว่าฉัน...
‎ฉันเสียใจเรื่องคาร์เวอร์นะ
‎ฉันรู้สึกแย่จริงๆ
‎แต่มันอาจจะต้องการแค่นั้น ‎แค่เอาคืนนิดหน่อย
‎นายหายไปนานจนลืมไปแล้วว่าเป็นยังไง
‎พวกมันรู้ว่าเราคือใคร อยู่ที่ไหน
‎แปลว่าทางเดียวที่พวกมันจะหยุด
‎คือถ้าพวกมันรู้ว่ามาบุกถึงที่แล้วจะเป็นเรื่อง
‎เข้าใจไหม
‎เออ
‎นายจะทำอะไรก็ทำ
‎ไม่เว้ย
‎นายต่างหากที่ต้องทำ
‎เอามาทำบ้าอะไร
‎คิดเหรอว่าญาตินายจะได้อยู่อะพาร์ตเมนต์นั้น ‎ถ้าเราไม่จัดการให้
‎เราช่วยนายนะเว้ย
‎แทนที่จะได้ตอบแทน ‎เรากลับโดนเอาคืน
‎นี่มันปัญหาของนาย ไม่ใช่ของเรา ‎จัดการซะ
‎ฉันไม่ต้องตอบแทนนาย
‎นายต่างหากที่ติดหนี้ฉัน
‎ฉันเสียเวลาไปสี่ปี ‎ตอนนายขอให้เก็บของนายไว้
‎เพราะนายได้ยินว่าตำรวจจะมา
‎นายรู้อยู่แล้วว่าตำรวจจะมา
‎นายคงบอกให้ตำรวจไปตามหาฉันด้วยซ้ำ
‎ฉันไม่รู้ว่าฉันมีชีวิตแบบไหนแล้ว
‎แต่ฉันรู้ว่าชีวิตฉันต้องอยู่ให้ไกลนาย
‎ถ้านายไม่ทำ
‎นายจะไม่มีชีวิตที่นี่หรือที่ไหนทั้งนั้น
‎คุณยายถามเรื่อง ‎คุณโจแอนนามากมายเลยนะ
‎พ่อหนูคงต้องตอบคำถามยกใหญ่เลยล่ะ
‎คุณยายถามทุกเรื่องเลยฮะ
‎เฮ่
‎ไงครับ แม่
‎เขยิบไปหน่อย
‎ก็ได้ อยากลองดีเหรอ
‎ถึงเป็นแม่ ก็กินฝุ่นผมได้นะ
‎วอนหาที่แล้วไง
‎- ดูๆ เอาไงล่ะๆ ‎- โธ่เอ๊ย
‎แค่แวะมาหยิบของค่ะ
‎รอเดี๋ยว
‎แม่ทำอะไรน่ะ
‎ลูกต้องได้พักฤดูร้อนบ้าง
‎ไปทำตัวให้สมเป็นเด็กเมื่อยังมีเวลา
‎เฮ่ ลีอาห์ จะเอานั่นไปไหนน่ะ
‎แบร์รี่กลับมาแล้ว เราจะวาดรูปเล่นกัน
‎แบร์รี่เหรอ
‎- ฉันลืมของไว้ในอะพาร์ตเมนต์แซม ‎- เฮ่
‎แกไปอาร์เคดกับลีอาห์มาเหรอ
‎แม่บอกให้น้องไปได้ไง
‎กับเพื่อนๆ
‎ใช่ เราเป็นเพื่อนกัน
‎ผมเป็นเพื่อนไม่ได้เหรอ ‎ผมเป็นพี่ชายนะ
‎ลูกโกหกแม่
‎ใช่ เพราะสิ่งที่แม่ทำ
‎- เพราะนิสัยแม่เป็นงี้ ‎- ไม่ต้องเลย
‎แม่บอกให้เธอไปทำอะไรก็ได้
‎แต่พอเธอไม่ทำตามที่แม่ต้องการปุ๊บ ‎เธอกลับผิดเหรอ
‎ประเด็นไม่ใช่แกไปด้วย
‎ประเด็นคือแกเก็บเป็นความลับ
‎ฉันจะไม่ยอมให้ใครโกหกในบ้านฉัน
‎งั้นก็เลิกทำให้เรารู้สึกไม่มีทางเลือกสิ
‎เธอกลัวจะทำให้แม่ผิดหวังขนาดนี้
‎- เธอพูดเองได้ ‎- เมื่อไหร่
‎แกทำให้น้องคิดว่าแกเปลี่ยนไปแล้ว
‎แต่แม่ดูแกออก
‎แม่รู้จักแก
‎แม่ พี่เขาเปลี่ยนไปแล้ว
‎- อะไรวะ แม่ทำอะไร... ‎- เหรอ
‎ไปได้
‎นั่น...
‎ใช่
‎เพิ่งออกจากคุกมา
‎ก็พกนี่แล้ว
‎ยังคบกับแก๊งเดิม
‎ยังสร้างความไม่ไว้ใจในบ้านฉัน
‎ทำให้ครอบครัวแกซวยไปด้วย
‎หรือแย่กว่านั้น
‎แม่!
‎แย่แล้ว
‎ไม่ๆ แบร์รี่
‎- ปังๆ ‎- วางลงนะ
‎อย่าทำให้เขากลัว ดานเต้
‎เฮ่
‎แบร์รี่ เฮ่...
‎อะไร...
‎ถืออะไรน่ะ
‎ผมเจออยู่ใต้โซฟาฮะ
‎ไม่เป็นไรนะ...
‎เฮ่ๆ ใจเย็นนะ
‎ใจเย็นๆ
‎เจออยู่ใต้โซฟานะ โอเค...
‎ฟังอานะ
‎นี่ไม่ใช่ของเล่นนะ นี่ไม่ใช่เกม
‎ค่อยๆ ส่งมาให้อาดีกว่า โอเคนะ
‎นะ
‎ค่อยๆ ส่งมาช้าๆ ระวังนะ
‎อยากส่งให้อาดีไหม
‎อยู่นิ่งๆ นะ
‎เอามันออกไปซะ!
‎- เกิดอะไรขึ้น ‎- ผมจะแก้ไข
‎ไม่ใช่ปืนผม
‎แกแค่เก็บไว้ให้คนอื่นสินะ
‎ครั้งที่แล้วข้ออ้างนี้ฟังขึ้นไหมล่ะ
‎ผมจะเอาไปทิ้งก่อนแบร์รี่กลับบ้าน
‎- ผมไม่รู้ว่าเขาถึงบ้านแล้ว ‎- อ๋อ แกโทษแบร์รี่เหรอ
‎ที่เจอของที่แกเอาไปใส่ไว้ในบ้านเขาเนี่ยนะ
‎- แอนเน็ต ใจเย็น ‎- แม่ พอเถอะ
‎ไม่มีใครรู้หรอกว่าเขาทำอะไรได้บ้าง
‎งั้นแม่ก็บอกไปสิ
‎แม่อยากพูดใจจะขาดแล้ว งั้นก็พูดออกมาเลย
‎เขาเคยเล่าให้ฟังไหม ‎ที่แม่เจอยาที่เขาซุกไว้
‎ในถังชักโครก
‎หรือตอนที่เขาลอบทำร้ายเด็กคนนั้นในสนาม
‎ซ้อมเด็กนั่นหนัก ‎เสียจนเขาต้องเข้าโรงพยาบาล
‎หรือตอนที่เขาเลือดท่วมกลับบ้านมา
‎หรือตอนที่แกวิ่งกลับเข้าบ้าน
‎สั่งให้แม่ปิดไฟหมด แต่ไม่บอกว่าทำไม
‎เราต้องทำเป็นว่าเล่นเกมเพื่อลีอาห์
‎เพราะตำรวจตามหาตัวแก ‎เราเลยต้องทำเป็นว่าไม่มีใครอยู่บ้าน
‎แต่ก็เจอตัวผมจนได้ไม่ใช่เหรอ
‎แต่คงไม่เร็วพอสำหรับแม่หรอก
‎แม่คงอยากจับผมส่งตำรวจเองด้วยซ้ำ
‎ไม่ว่าผมทำอะไร ผมเปลี่ยนไปเท่าไหร่ ‎แม่ก็จะไม่มีวันปล่อยให้ผมลืม
‎แกเปลี่ยนไปตรงไหน
‎แม่ครับ...
‎ถ้าแม่ไล่ผมไป...
‎ผมไม่รู้จะเกิดอะไรขึ้นกับผม
‎ดี แกไม่เข้าใจ
‎แม่ไม่สนอีกแล้ว
‎บอกฉันที บอกฉันที
‎ชีวิตเป็นแค่สนามเด็กเล่นหรือไร
‎หลงคิดว่าเธอเป็นตัวจริง
‎จะมีคนคอยดูแลเสมอไป
‎แต่ตื่นเถิดที่รัก
‎เธอละเมอเพ้อไปเอง
‎เธอจะแก่ตายอย่างโดดเดี่ยว
‎หากไม่โดนยิงเข้าหัวไปเสียก่อน
‎เราไม่มีวันเป็นอิสระ ‎ราวกับลูกแกะเข้าโรงเชือด
‎คุณจะทำอย่างไร ‎เมื่อสายเลือดแปดเปื้อน
‎ราคาของความโลภ ‎แลกมาด้วยลูกชายและลูกสาว
‎คุณจะทำอย่างไร ‎เมื่อสายเลือดแปดเปื้อน
‎ขอให้โชคดี
‎โชคดีในเตียงใหม่
‎ฝันร้ายให้สนุก ที่รัก
‎เมื่อได้ที่ซุกหัวนอน
‎เมื่อสายเลือดแปดเปื้อน
‎ขอให้โชคดี
‎โชคดีในเตียงใหม่
‎ฝันร้ายให้สนุก ที่รัก
‎เมื่อได้ที่ซุกหัวนอน
‎มองเข้ามาในตาผม
‎บอกมาตรงๆ ว่าทุกอย่างมันเลวร้าย
‎หรือไม่มีใครมีความสุข
‎และสายน้ำเหือดแห้งไป
‎- เธอขายฉัน ขายฉัน ‎- คุณคิดว่าจะเป็นอิสระได้
‎- หักหลังฉันจนหมดใจ ‎- แต่ระบบนั้นล่มสลาย
‎- ถ้าตั้งใจฟังให้ดี ‎- บอกฉันที บอกฉันที
‎- ชีวิตเป็นแค่สนามเด็กเล่นหรือไร ‎- มีเสียงเคาะประตูหน้า
‎- หลงคิดว่าเธอเป็นตัวจริง ‎- เราจะไม่มีวันเป็นอิสระ
‎- ราวกับลูกแกะเข้าโรงเชือด ‎- จะมีคนคอยดูแลเสมอไป
‎สายเลือดแปดเปื้อน
‎- ราคาของความโลภ ‎- ตื่นเถิดที่รัก
‎- แลกมาด้วยลูกชายและลูกสาว ‎- เธอละเมอเพ้อไปเอง
‎เมื่อสายเลือดแปดเปื้อน
‎- เมื่อสายเลือดแปดเปื้อน ‎- ขอให้โชคดี
‎โชคดีในเตียงใหม่
‎- เมื่อสายเลือดแปดเปื้อน ‎- ฝันร้ายให้สนุก ที่รัก
‎เมื่อได้ที่ซุกหัวนอน
‎- เมื่อสายเลือดแปดเปื้อน ‎- ขอให้โชคดี
‎โชคดีในเตียงใหม่
‎ฝันร้ายให้สนุก ที่รัก
‎เมื่อได้ที่ซุกหัวนอน
‎เมื่อสายเลือดแปดเปื้อน
‎คำบรรยายโดย อรภาริน อ่อนกอ